Publication: Magyar Közlöny
Issue: MK-2009-104 (Year: 2009, Number: 104)
Era: 2004-2010
Section: 
Paragraph Index: 4938

c) a 2. Annex-ben ismertetett pirotechnikai vészjelzések előállítására szolgáló eszközökkel. 4.5.2.2 A szárazföldtől az autórotációs távolságon kívül, azonban a felelős állam illetékes hatósága által megállapított távolságon belül üzemelő 3. teljesítmény osztályú forgószárnyas légijárművet szereljék fel a fedélzeten tartózkodó minden személy részére ülőhelyéről vagy fekvőhelyéről azonnal hozzáférhető helyen tárolt mentőmellénnyel vagy egyéb megfelelő egyéni úszóeszközzel. Megjegyzés: A 4.5.2.2 pontban ismertetett szárazföldtől számított távolság meghatározása alkalmával vegyék figyelembe a környezeti körülményeket, valamint a kutató és mentő szolgálat (SAR) igénybevételének lehetőségeit. 4.5.2.2.1 A szárazföldtől az autórotációs távolságon kívüli, nyílt vízfelület feletti repülések esetén a mentőmellényt viseljék állandóan, hacsak a fedélzeten tartózkodó személy nem visel egyesített túlélő öltözéket, amely magába foglalja a mentőmellényt is. 4.5.2.3 A 4.5.2.2 pontban meghatározott távolságon túl üzemelő 3. teljesítmény osztályú forgószárnyas légijárművet szereljék fel a 4.5.2.1 pont előírása alapján szükséges vészhelyzeti felszereléssel. 4.5.2.4 A 2. és 3. teljesítmény osztályú forgószárnyas légijármű esetében, amennyiben az olyan helikopter repülőtéren száll fel vagy le, ahol a járató államának véleménye szerint a felszállási vagy leszállási útvonal olyan hosszan vezet vízfelszín felett, hogy az esetleges rendellenes üzemelés vagy repesemény alkalmával vízreszállás valószínű, a forgószárnyas légijárművet szereljék fel legalább a 4.5.2.1 a) alpont előírása alapján szükséges felszereléssel. 4.5.2.5 Minden egyes mentőmellényt és egyéb megfelelő egyéni úszóeszközt, amelyet a jelen 4.5 szakasz előírásai alapján szállítanak, a felhasználó személy feltalálásának megkönnyítése érdekében lássanak el elektromos világítással. 4.5.2.6 Ajánlás – Bármely olyan forgószárnyas légijárművön, amelynek egyedi légialkalmassági bizonyítványát először 1991 január 1-én vagy ezt követően adták ki, a 4.5.2 pont előírása alapján szállított mentőtutajok legalább 50 %-a távirányítással legyen kibocsátható. 4.5.2.7 Ajánlás – A távirányítással nem kibocsátható és 40 kg-nál nehezebb mentőtutajok a kibocsátás megkönnyítése érdekében valamilyen mechanikus kibocsátó szerkezettel legyenek felszerelve. 4.5.2.8 Ajánlás – Bármely olyan forgószárnyas légijármű esetében, amelynek egyedi légialkalmassági bizonyítványát először 1991 január 1. előtt adták ki, 1992 december 31. előtt teljesítendők a 4.5.2.6 és 4.5.2.7 pontok előírásai. 4.5.3 A kijelölt vízterület felett üzemeltetett összes forgószárnyas légijármű 5.5.3.1 Amennyiben a forgószárnyas légijárművet olyan vízterületek felett üzemeltetik, amelyeket az érintett államok olyan területként jelölnek meg, ahol a kutatás és mentés különös nehézségekbe ütközik, a forgószárnyas légijárművet szereljék fel olyan életmentő felszereléssel, beleértve a létfenntartási eszközöket is, amelyek nagy valószínűséggel megfelelnek az átrepülendő terület sajátosságainak. 4.5.3.2 Ajánlás – A parttól távoli (vízfelszíni) repüléseknél a fedélzeten tartózkodó összes személy viseljen túlélő öltözéket, amennyiben a tengervíz hőmérséklete alacsonyabb 10 Celsius foknál, vagy a kutatás időtartama meghaladja a számított túlélési időt. Amikor a nap látóhatár feletti elhelyezkedése vagy a napsugárzás ereje veszélyesen magas hőmérsékletet hozna létre a pilótafülkében, hajózó személyzetek részére lehetővé kell tenni az előző követelményekkel szembeni könnyítést. Megjegyzés: A kutatási idő megállapításánál vegyék figyelembe a tenger állapotát és a környező világítási feltételeket. 4.6 A kijelölt szárazföld felett üzemeltetett összes forgószárnyas légijármű Amennyiben a forgószárnyas légijárművet olyan szárazföldi területek felett üzemeltetik, amelyeket az érintett államok olyan területként jelölnek meg, ahol a kutatás és mentés különös nehézségekbe ütközik, a forgószárnyas légijárművet szereljék fel olyan jeladó berendezéssel és életmentő felszereléssel, beleértve a létfenntartási eszközöket is, amelyek nagy valószínűséggel megfelelnek az átrepülendő terület sajátosságainak. 4.7 Vészhelyzeti helyjeladó berendezés (ELT)

Source: https://magyarkozlony.hu/hivatalos-lapok/1f7c6b0e16b4b71a92e5ad24416008bbe2e26aab/dokumentumok/710811d1f7f958a2990684d0cbf918e84f5497e5/letoltes